A PIRIT SZIMMETRIÁJA ÉTETÉSI KISÉRLETEK ALAPJÁN. 63 
háttérbe szorulnak és helyüket nagy számmal foglalják el az étetési ido- 
. mok, melyek úgy alakjuk, mint orientációjuk tekintetében teljes meg- 
egyezést mutatnak a, 15 perces étetés után nyert idomokkal. 
45 percig étetett selmeci hexaederen az élek legömbölyödtek s helyü- 
kön preróziós lapok figyelhetők meg, melyek a rombdodekaeder lapiai- 
nak felelnek meg. A kristálylapokat az étetési dombok uralják, amelyek- 
nek határlapjai pontosan nem állapíthatók meg. A dombok közé ékelve 
jelennek meg deltoid-alakú idomok, melyeknek határlapjai az oktaeder 
lapjainak felelnek meg. Nagyságuk 5—15 u. 
A sugárkép rendkívül halavány. Egy vízszíntes sugárból áll, mely- 
ben a centrális mag nyomai látszanak. 
A kristálylapok étetés után teljesen elvesztették fényüket. 
b) Oktaeder. 
Mármarosi kristályon 35 percnyi étetés után rendkívül éles, igen 
jól fejlett idomokat figyelhetünk meg, melyek megegyeznek a l5a. ábra 
idomaival. Az idomok egyenlőszárú háromszögek. 
Az idomok alapja párhuzamos az oktaederéllel, a háromszögek 
magassága merőleges arra; az idomok csúcsa az említett él felé mutat. 
Az idomok nagysága a magasság irányában mérve: 2—3 u. 
Porkurai kristály 20 perces étetés után e az étetésnek csak nyomait 
mutatta. 
Egy másik porkurai kristály több típusú étetési idomot mutatott. 
Az étetési idő 30 perc. A kristálylapot egyenlőszárú háromszögalakú 
idomok fedik. Ezek az idomok teljes megegyezést mutatnak a 15a. ábrá- 
ban föltüntetett idomokkal. Az idomok többnyire egyenként fordulnak 
elő. Az idomok nagysága 3—9 u. 
Porkurai kristály 35 percnyi étetés után változatos kifejlődésű ido- 
mokat tüntetett föl. Az egyik típusú idom megnyúlt hatszög, erősen 
legömbölyödött élekkel. Ezek az idomok többnyire sűrű csoportokban 
helyezkednek el, egymásba folynak. Ezen idomok nagysága 5—8 u. Föl- 
lépnek egyenlőszárú háromszögek is, melyek a mármarosi kristályon 
megfigyelt idomokkal azonosak. 
A sugárkép halavány, nagy mértékben elmosódott. Alakjában tel- 
Jesen emlékeztet az oktaederes típusú sugárképre. 
Az oktaederlapok fénye étetés után csökken. 
c) Pentagondodekaeder. 
Medziádi pentagondodekaederen 10 percnyi étetés után apró idomok 
jelentkeznek. Az idomok körtealakú ötszögek, erősen legömbölyödött 
csúcsokkal. Az étetési idomok nem nagy számmal figyelhetők meg, nagy- 
